TVO
คาดกำไร 4Q11 ฟื้นตัวจากไตรมาสก่อน แต่ยังไม่สดใส
14 ก.พ. 2555

คาดกำไร 4Q11 ฟื้นตัวจากไตรมาสก่อน แต่ยังไม่สดใส
โดย..จิตรา อมรธรรม
FSS คาดว่า TVO จะมีกำไรสุทธิ 4Q11 อยู่ที่ราว 70 ล้านบาท เพิ่มขึ้น 40% QQ เพราะฐานต่ำในไตรมาสก่อน แต่ลดลง 88% YY หากไม่รวมขาดทุนอัตราแลกเปลี่ยนราว 30 ล้านบาท คาดมีกำไรปกติ 100 ล้านบาท เพิ่ม 104% QQ แต่ลดลง 86% YY แม้โรงงานไม่ได้รับความเสียหายจากน้ำท่วม แต่ต้องหยุดผลิตราว 1 สัปดาห์ และได้รับผลลบจากปัญหาการขนส่ง ทำให้รายได้ 4Q11 ชะลอตัวราว 13% QQ ในขณะที่อัตรากำไรขั้นต้นฟื้นตัวดีขึ้นอยู่ที่ระดับ 5.5% (แต่ยังต่ำกว่าระดับปกติที่เคยทำได้ที่ 912%) จาก 3.4% ใน 3Q11 เนื่องจากต้นทุนวัตถุดิบราคาแพงหมดไป หากกำไร 4Q11 เป็นไปตามคาด บริษัทจะมีกำไรปี 2011 อยู่ที่ 744 ล้านบาท ลดลง 51% จากปีก่อนหน้า 
แนวโน้มกำไรจะฟื้นตัวตั้งแต่ 1Q12 เป็นต้นไป
เราคาดกำไรจะฟื้นตัวต่อเนื่องใน 1Q12 จากความต้องการซื้อกากถั่วเหลืองที่สูงขึ้นเพราะเข้าสู่ช่วง High Season ของการเลี้ยงสัตว์ ในขณะที่ราคาถั่วเหลืองล่วงหน้าขยับขึ้น โดยราคาเฉลี่ยเดือน ม.ค. อยู่ที่ $12.04 ต่อบุชเชล (+4.7% MM, 13% YY) และล่าสุดราคาเฉลี่ยเดือน ก.พ. เท่ากับ 12.28 เหรียญสหรัฐต่อบุชเชล (+2% MM) เช่นเดียวกับราคากากถั่วเหลืองในประเทศที่ขยับขึ้นเร็วกว่า ล่าสุดเดือน ก.พ. อยู่ที่ 14.25 บาท/กก. (+4.4% MM, +3% YY) และคาดยังทรงตัวอยู่ในระดับ 14–15 บาท/กก. ได้ตลอดทั้งไตรมาส จึงคาดเป็นบวกต่ออัตรากำไรขั้นต้นจาก Stock ราคาต่ำที่ซื้อในช่วง 4Q11 
ปี 2555 เป็นปีที่ท้าทายของ TVO
กระทรวงเกษตรสหรัฐได้ปรับลดคาดการณ์ปริมาณผลผลิตถั่วเหลืองของโลกปีนี้เหลือ 251 ล้านตัน (5% YY) จากเดือนก่อนหน้าคาดที่ 257 ล้านตัน ในขณะที่คาดว่าปริมาณความต้องการอยู่ที่ 260 ล้านตัน (+2% YY) ปริมาณผลผลิตที่ค่อนข้างตึงตัวจะเป็นปัจจัยหนุนให้ราคาถั่วเหลืองปรับตัวสูงขึ้น โดยภายหลังสหรัฐรายงานตัวเลขดังกล่าว ราคาถั่วเหลืองขยับทำ New High ที่ 12.47 เหรียญสหรัฐต่อบุชเชล และไหลลงมาปิดที่ระดับ 12.26 เหรียญสหรัฐต่อบุชเชล ดังนั้น แม้ผู้บริหาร TVO จะมองกรอบราคาถั่วเหลืองปีนี้อยู่ที่ 10.50–13.50 เหรียญสหรัฐต่อบุชเชล (ราคาเฉลี่ยปี 2011 = 13.19 ต่อบุชเชล) แต่ความผันผวนของราคาจะมีมากขึ้นจากความต้องการที่ไม่แน่นอน อันเนื่องจากความผันผวนของภาวะเศรษฐกิจโลก ดังนั้น จึงต้องอาศัยความสามารถในการบริหารราคาวัตถุดิบเป็นสำคัญ 
คาดกำไรปี 2555 จะฟื้นตัวชัดเจน จากปัจจัยลบลดลงมาก
FSS คาดการณ์ว่ากำไรปี 2555 จะเพิ่มขึ้น 67% เป็น 1,245 ล้านบาท อัตราการเติบโตที่สูงดังกล่าวเป็นเพราะฐานที่ต่ำในปีก่อน แต่กำไรดังกล่าวยังต่ำกว่าที่เคยทำได้ในปี 2553 ปีนี้ถือเป็นปีที่ท้าทายของ TVO บริษัทต้องหันมาเน้นรักษาอัตรากำไรมากกว่าเน้นปริมาณขาย จากกำไรที่คาดว่าจะทำได้ในระดับ 1,200 ล้านบาท เราประเมินราคาพื้นฐานโดยอิง PE 13 เท่า ทำให้ได้มูลค่าที่เหมาะสม 21 บาท ราคาหุ้นมีส่วนต่างจากราคาพื้นฐานเพียงเล็กน้อย นอกจากนี้ เราคาดว่าบริษัทจ่ายปันผลงวดครึ่งปีหลังปีก่อนหุ้นละ 0.10 บาท คิดเป็นอัตราผลตอบแทนเพียง 0.5% จึงแนะนำเพียงถือรอขาย หรือรอซื้อเมื่ออ่อนตัว